Определение на Общия съд от 11 декември 2025 г. — Buimisters и Buimistere/ЕЦБ
(Дело T-133/21)1
(Иск за обезщетение — Икономическа и парична политика — Пруденциален надзор над кредитните институции — Конкретни надзорни задачи, възложени на ЕЦБ — Решение за отнемане на лиценза на кредитна институция — Достатъчно съществено нарушение на правна норма, с която се предоставят права на частноправните субекти — Иск, явно лишен от всякакво правно основание)
Език на производството: латвийски
Страни
Ищци: Jegors Buimisters (Рига, Латвия), Aleksandra Buimistere (Рига), в качеството на наследници на Igors Buimisters (представител: A. Bērziņš, avocat)
Ответник: Европейска централна банка (представители: A. Witte, C. Hernández Saseta, K. Drēviņa и A. Pizzolla)
Предмет
С иска си на основание членове 268 и 340 ДФЕС, ищците в качеството на наследници на г-н Igors Buimisters, претендират обезщетение за вредите, които се твърди, че последният е претърпял вследствие на решение ECB/SSM/2016 — 529900WIP0INFDAWTJ81/1 WOANCA-2016-0005 на Европейската централна банка (ЕЦБ) от 3 март 2016 г. за отнемане на лиценза на Trasta Komercbanka AS за извършване на дейност на кредитна институция
Диспозитив
Отхвърля иска като явно лишен от всякакво правно основание.
Няма основание за произнасяне по молбите за встъпване на Република Латвия и Европейската комисия.
Осъжда г-н Jegors Buimisters и г-жа Aleksandra Buimistere, в качеството на наследници на г-н Igors Buimisters, да понесат, освен направените от тях съдебни разноски, и тези на Европейската централна банка (ЕЦБ), с изключение на съдебните разноски във връзка с молбите за встъпване.
Осъжда г-н Jegors Buimisters и г-жа Aleksandra Buimistere, ЕЦБ, Република Латвия и Комисията да понесат направените от тях съдебни разноски във връзка с молбите за встъпване.
____________
1     ОВ C 182, 10.5.2021 г.